مۆندیالی ئافرەتان ٢٠٢٣
مۆندیالی ئافرەتان ٢٠٢٣ (بە ئینگلیزی: 2023 FIFA Women's World Cup) نۆیەمین خولی پاڵەوانێتی تۆپی پێی کۆمەڵە نێودەوڵەتییەکانە کە تیپە میللییەکانی ئافرەتان کێبڕکێی لەسەر دەکەن کە لەلایەن فیفا ڕێکدەخرێت. پاڵەوانێتییەکە بە هاوبەشی لەلایەن ئوسترالیا و نیوزلەندا بەڕێوەدەبرێت و لە ٢٠ی تەمموز دەست پێدەکات تا ٢٠ی ئابی ٢٠٢٣ بەردەوام دەبێت. هەروەها ئەمە یەکەم مۆندیالی ئافرەتانی فیفایە کە زیاتر لە وڵاتێکی میوانداری بکات، جگە لەوەش ئەم پاڵەوانێتییە یەکەم پاڵەوانێتییە پێک دێت لە ٣٢ تیپ کە پێشتر پێک هاتبوو لە ٢٤ تیپ، ئەمە دووبارەکردنەوەی هەمان پێکهاتەی تیپ دووبارە دەکاتەوە کە لە مۆندیالی پیاوان لە ساڵی ١٩٩٨ تا ٢٠٢٢ بەکارهاتووە.

یاریی یەکەمی نیوزلەندا و نەرویژ لە ٢٠ی تەمموزی ٢٠٢٣ لە ئیدەن پارک لە ئۆکلاند بەڕێوەچوو، یاری کۆتایی لە ٢٠ی ئابی ٢٠٢٣ لە یاریگای ئۆڵۆمپیادی سیدنی لە سیدنی بەڕێوەدەچێت.

خەڵاتی براوەکان 
لە مانگی حوزەیرانی ساڵی ٢٠٢٣ فیفا خەڵاتەکانی بۆ سەرجەم وڵاتانی بەشداربوو ڕاگەیاند. کۆی گشتی خەڵاتەکانی ئەم خولە ١١٠ ملیۆن دۆلارە، کە ٨٠ ملیۆن دۆلار زیاترە لە کۆی خەڵاتەکانی پاڵەوانێتی پێشوو.

لە پاڵەوانێتییەکانی پێشوودا، و لە پێشبڕکێی پیاوانیش، فیفا کۆی پارەی خەڵاتەکانی داوە بە کۆمەڵە نیشتمانییەکان، بەڵام بۆ مۆندیالی ٢٠٢٣ی ئافرەتان پارەی خەڵاتەکان ڕاستەوخۆ دەداتە یاریزانان. ئەمەش لە ئەنجامی ئەو ڕاپۆرتانەی لە یاری ژناندا هات کە ژمارەیەک کۆمەڵەی نیشتمانی پارەی خەڵاتی پێشبڕکێکانیان لە یاریزانان وەردەگرت یان بە هیچ شێوەیەک پارەیان پێ نەدەدا. لە مانگی ئازاری ساڵی ٢٠٢٣ یەکێتی یاریزانانی جیهانی فیفپرۆ نامەیەکی بە واژۆی یاریزانانی جیهان بۆ فیفا نارد و داوای لە فیفای کرد کە پارەی خەڵاتەکان لە پاڵەوانێتی پیاوان و ئافرەتان یەکسان بن و دڵنیابێت لەوەی لانیکەم ٣٠%ی پارەی خەڵاتەکان لە پاڵەوانێتی ئافرەتان دەگاتە یاریزانەکان. لە کاتێکدا پارەی ئافرەتان هاوتای پارەی خەڵاتەکانی پاڵەوانێتی پیاوان نەبوو، بەڵام فیفا بە شێوەیەکی بەرچاو پارەکەی زیادی کرد، و بڕیاریدا زیاتر لە نیوەی پارەکە ڕاستەوخۆ بدرێتە یاریزانەکان.

ئەنجامی یاریی کۆمەڵەکان

کۆمەڵەی یەکەم

کۆمەڵەی دووەم

کۆمەڵەی سێیەم

کۆمەڵەی چوارەم

کۆمەڵەی پێنجەم

کۆمەڵەی شەشەم

کۆمەڵەی حەفتەم

کۆمەڵەی هەشتەم

قۆناغی چوونە دەرەوە

بەستەرە دەرەکییەکان 

 ماڵپەڕی فەرمی
 ئوسترالیا-نیوزلەندا بۆ ساڵی ٢٠٢٣

سەرچاوەکان